open-index/open-wikipedia-markdown huggingface dataset:
Operačná pamäť

**Operačná pamäť** počítača je pamäťou, v ktorej sa ukladajú dáta, ktoré procesor počítača momentálne nespracováva, ale budú potrebné neskôr.

Veľkou prednosťou operačnej pamäte oproti ostatným druhom pamätí (napr. oproti pevnému disku) je jej rýchlosť. Dáta do nej totiž možno uložiť/z nej načítať niekoľkonásobne rýchlejšie, ako by to bolo možné napríklad pri použití pevného disku. Procesor a ostatné komponenty počítača, ktoré sa potrebujú k uloženým informáciám dostať, tak nemusia na prístup k nim príliš dlho čakať.  

Operačná pamäť je štruktúrovaná pomocou stĺpcov a riadkov. Do oblastí, ktoré vznikli takýmto rozdelením pamäte sa zmestí len určité množstvo údajov. Operačná pamäť každého počítača je *energeticky závislá*, čo v praxi znamená, že po prerušení dodávky elektrického prúdu alebo po vypnutí počítača, sa všetky údaje, ktoré obsahovala, vymažú. Príčinou tejto energetickej závislosti sú použité moduly operačnej pamäte. Ich nahradenie inými modulmi, ktoré by boli energeticky nezávislé (tzv. MRAM moduly) však v súčasnosti ešte nie je možné. Takéto moduly sú totiž príliš pomalé a to by znižovalo výkon počítačov.

Operačnú pamäť nájdeme v počítači najčastejšie v podobe pamäťového modulu. Časom sa podarilo vyrobiť niekoľko druhov operačných pamätí. Hlavne v 90-tych rokoch prevažovali pamäte s označením SIMM ale objavovala sa aj tzv. EDO-RAM pamäť. V dnešných počítačoch nájdeme prevažne moduly s označením DIMM, SDR, DDR. Najnovším typom operačnej pamäte je DDR4-SDRAM.

Kategória:Počítačová pamäť
Sufražetky

náhľad|Sufražetky Annie Kenneyová a Christabel Pankhurstová (cca 1908)
**Sufražetky** ( od *suffrage*„volebné právo“) boli príslušníčky emancipačného militantného hnutia za zrovnoprávnenie žien, ktoré vzniklo okolo roku 1900 predovšetkým v anglosaskom prostredí, pričom najsilnejšie sa presadzovalo v Spojenom kráľovstve.

Hnutie sufražetiek často používalo až extrémne formy boja (hladovky, zapaľovanie poštových schránok ap.). Hoci pred prvou svetovou vojnou ešte nedosiahlo svoje ciele, pripravilo podmienky pre rozšírenie volebného práva na ženy v medzivojnovom období (napr. v Spojených štátoch v roku 1920, v Spojenom kráľovstve v roku 1920 pre majetné a v roku 1928 pre všetky ženy).

## Pozri aj
* feminizmus (hnutie)

## Poznámky


## Referencie

## Iné projekty

Sufrazetka
Kategória:Ženské práva
Kategória:Volebné právo
Feromangán

náhľad|Feromangán
**Feromangán** je binárna ferozliatina s obsahom mangánu nad 30 %. Má tvar neopracovaných kusov s bielym leskom v lome. Je krehký a veľmi tvrdý. Podobný materiál je surové železo s obsahom 6 až 30 % mangánu mangánu ktoré sa nazýva zrkadlovina.

## Rozdelenie
Podľa obsahu uhlíka sa rozlišuje:
# *vysokouhlíkový feromangán* — obsahuje viac ako 2 % uhlíka, typicky  6 až 7 % uhlíka. Obsah mangánu obvykle býva medzi 70 a 80 %.
# *feromangán so stredným obsahom uhlíka* — obsahuje 1,25 až 1,5 % uhlíka.
# *feromangán s nízkym obsahom uhlíka* — obsahuje menej ako 0,75 % uhlíka. Obsah mangánu obvykle býva medzi 80 a 90 %.

## Použitie
Používa sa na deoxidáciu, desulfurizáciu, pridávanie uhlíka do ocele a pridávanie mangánu ako legujúceho prvku. Feromangán s nízkym obsahom uhlíka sa používa pri výrobe mangánových legovaných ocelí vyžadujúcich nízky obsah uhlíka.

## Výroba

Vyrába sa zahrievaním zmesi oxidov MnO<sub>2</sub> a Fe<sub>2</sub>O<sub>3</sub> s uhlíkom v peci. Zložky realizujú termálnu dekompozičnú reakciu. Menšia časť objemu výroby feromangánu sa vyrába vo vysokých peciach, väčšia v elektrických oblúkových peciach (v roku 1977 nad 75 % s rastúcim trendom).

Feromangán patrí medzi najviac produkované ferozliatiny s podielom nad 20 % na celkovom objeme výroby. V nasledujúcej tabuľke je uvedené odhadované množstvo celosvetovej produkcie feromangánu v miliónoch ton.
.

V Európe sa feromangán vyrába vo veľkých objemoch vo Francúzsku (386 000 ton v roku 1997) a Nórsku. V menších objemoch v Španielsku (35 000 ton v roku 1997), Belgicku a Nemecku.

## Pozri aj

*ferosilikomangánalumínium
*ferosilikomangán 
*zrkadlovina

## Referencie


Kategória:Ferozliatiny
Kategória:Zliatiny mangánu
Andrej Ďurkovský

Ing. **Andrej Ďurkovský** (* 5. september 1958, Bratislava) je bývalý poslanec NR SR a bývalý primátor Bratislavy. Po medializácii tém prideľovania mestských bytov, výkonu akcionárskych práv v Bratislavskej vodárenskej spoločnosti a búrania PKO ho KDH vyzvalo o vysvetlenie svojich krokov. Po rokovaní predsedníctva KDH 24. januára 2010 oznámil, že sa vzdá členstva v strane, čím sa stal prvým nezávislým poslancom NR SR v období 20102012.

Andrej Ďurkovský je ženatý, s manželkou Františkou majú tri deti a Karpatskú pekáreň.

## Profesionálna kariéra
* 1982Stavebná fakulta SVŠT v Bratislave
* 19831990 – Hydroconsult, š.p. Bratislava, hlavný projektant
* 1990 – Vasko projekčná kancelária, Viedeň, projektový manažér

## Stranícka kariéra
* od roku 1990 – člen Kresťanskodemokratického hnutia (KDH), rôzne funkcie na mestskej a okresnej úrovni
* január 2011 – V súvislosti s viacerými kauzami počas svojho pôsobenia ako primátor Bratislavy sa Andrej Ďurkovský 25. januára 2011 vzdal členstva v KDH a svoje rozhodnutie oznámil predsedníctvu strany, ktoré jeho zámer akceptovalo.

## Politická kariéra
### Celoštátna úroveň
* 2010poslanec Národnej rady Slovenskej republiky za KDH, člen Výboru NR SR pre verejnú správu a regionálny rozvoj a Mandátového a imunitného výboru NR SR

### Komunálna úroveň
* 19901994zástupca starostu mestskej časti Bratislava – Staré Mesto
* 19902002poslanec mestského zastupiteľstva hlavného mesta SR Bratislavy
* 19941998 – starosta mestskej časti Bratislava – Staré Mesto
* 19982002 – starosta mestskej časti Bratislava – Staré Mesto
* 20022006 – primátor Bratislavy (koalícia KDH, ANO, DS, SZS, DÚ)
* 20062010 – primátor Bratislavy (koalícia KDH, SDKÚ-DS)

## Referencie

## Iné projekty

## Externé odkazy
* Andrej Ďurkovský na oficiálnej stránke Bratislavy
* Oficiálna osobná stránka Andreja Ďurkovského 
* http://www.aktuality.sk/clanok/181005/andrej-durkovsky-v-kdh-konci/ Andrej Ďurkovský v KDH končí

Kategória:Osobnosti z Bratislavy
Kategória:Politici KDH
Kategória:Primátori Bratislavy
Kategória:Starostovia mestskej časti Bratislava-Staré Mesto
Kategória:Poslanci NR SR (2010 – 2012)
Kategória:Slovenskí politici
30 Herculis

**30 Herculis** je premenná hviezda v súhvezdí Herkules.

Kategória:Flamsteedove objekty
Kategória:Súhvezdie Herkules
68 Herculis

**68 Herculis** alenbo **u Herculis** je zákrytová premenná hviezda v súhvezdí Herkules.
Mení jasnosť v rozsahu od 4,7 do 5,4 mag. Skladá sa z dvoch silne sploštených takmer rovnako veľkých hviezd, ktoré sa navzájom obehnú za 2,051 dňa. Ich svietivosť je však rozdielna, pričom dosahuje u jednej 260-násobok a u druhej 100-násobok svietivosti Slnka. Ich hmotnosti sú 7,5-násobok a 2,9 násobok Slnka, pričom sú ale obe zhodne asi 6-krát väčšie ako Slnko.

Kategória:Flamsteedove objekty
Kategória:Súhvezdie Herkules
Kategória:Zákrytové premenné hviezdy
RR Lyrae

**RR Lyrae** je premenná hviezda v súhvezdí Lýra, prototyp premenných hviezd typu RR Lyrae. Je to krátkoperiodická cefeida, voľným okom neviditeľná. Periódu zmien jasnosti má kratšiu než jeden deň. Pomocou premenných hviezd tohto typu sa určuje vzdialenosť guľovch hviezdokôp.

## Zdroj
* 

Kategória:Súhvezdie Lýra
Kategória:Hviezdy typu F
RS Ophiuchi

**RS Ophiuchi** je rekurentná nova v súhvezdí Hadonos. Vybuchla v rokoch 1898, 1933, 1958 a 1967 a dosiahla hviezdnu veľkosť +5.

Kategória:Novy
Kategória:Súhvezdie Hadonos
T Pyxidis

**T Pyxidis** je rekurentná nova v súhvezdí Kompas. Je to tiež dvojhviezda vzdialená od Slnka 6000 ly. Skladá sa z bieleho trpaslíka so 70 % hmotnosti Slnka a jeho plazmového sprievodcu s iba 14 % hmotností Slnka, ktorého hmota sa zhromažďuje na trpaslíkovi, až kým nedôjde k výbuchu novy.

Kategória:Súhvezdie Kompas
Kategória:Novy
Ferochróm

náhľad|Ferochróm
**Ferochróm** je ferozliatina obsahujúca 60 až 75 % chrómu a zvyčajne od 4 do 10 % uhlíka, ktorého však môže byť aj veľmi málo len 0,01 % na redukciu krehkosti. Má tvar a formu veľmi tvrdej kryštalickej hmoty, niekedy s veľmi vyvinutými kryštálmi.

Používa sa, na výrobu tzv. *chrómových ocelí*.

## Výroba
Ferochróm patrí medzi najviac produkované ferozliatiny s podielom nad 25 % na celkovom objeme výroby. V nasledujúcej tabuľke je uvedené odhadované množstvo celosvetovej produkcie ferochrómu v miliónoch ton.
.

V Európe sa ferochróm vyrába vo veľkých objemoch vo Fínsku (236 652 ton v roku 1997), Nórsku a Švédsku. Vo výrazne menších objemoch v Nemecku (25 856 ton v roku 1997), Taliansku a Španielsku.

## Pozri aj

* ferosilikochróm

## Referencie


Kategória:Ferozliatiny
Kategória:Zliatiny chrómu
Ferosilícium

náhľad|Ferosilícium
**Ferosilícium** je ferozliatina - zliatina železa a kremíka. Má vysoký obsah silicidov železa, a celkový obsah kremíka nad 6 %. Reálne je obsah kremíka v rozmedzí od 10 % až do
takmer 96 %. Ferosilícium zároveň obsahuje aj malý podiel uhlíka (0,1 až 0,2 %). Jeho bod tavenia je asi 1200 °C, v lome je lesklo sivý, je magnetický a krehký. Vyrába sa v elektrických peciach.

## Vlastnosti
Hustota ferosilícia závisí od jeho zloženia. Pri obsahu 12 % Si je 6,8 g.cm-3, pri 18 % Si je 6,5 g.cm-3 a pri 25 % Si je 6,36 g.cm-3.  Pri nižšom obsahu kremíka má ferosilícium vysokú hustotu, ale má aj vysokú tvrdosť. Pri vyššom obsahu kremíka sa znižuje hustota a magnetickosť. 

## Použitie
Ferosilícium sa používa: 
* v oceliarstve: 
**ako zdroj kremíku pri produkcii uhlíkových ocelí, nehrdzavejúcich ocelí a iných zliatín železa pre svoje deoxidačné vlastnosti, na prevenciu straty uhlíka z roztavenej ocele,
** pri výrobe zušľachťenej ocele, 
** na výrobu tzv. *kremíkových ocelí* ktoré sa ďalej používajú pre výrobu elektrických plechov.
*v ostatných metalurgických procesoch:
** napríklad v metalurgii horčíku namiesto drahšieho kremíka ako redukčné činidlo. 
*v baníctve resp. úprave rúd:
** na rozdružovanie hornín v  ťažkých suspenziách. Pre tieto účely je jeho zloženie 10 - 20 % Si, najčastejšie 15 %.

Kategória:Ferozliatiny
Kategória:Zliatiny kremíka
L² Puppis

**L² Puppis** je premenná hviezda typu Mira Ceti v súhvezdí Korma. Tvorí optickú dvojhviezdu s L1 Puppis.

## Zdroj
* 

Kategória:Súhvezdie Korma
Kategória:Optické dvojhviezdy
Kategória:Premenné hviezdy typu Mira
R Leporis

[náhľad|[Svetelná krivka R Leporis]]

**R Leporis**, známa aj ako **Hindova hviezda**, je premenná hviezda typu Mira v súhvezdí Zajac, v blízkosti hranice so súhvezdím Eridanus. Je to uhlíková hviezda, ktorá sa javí ako červená. Pomenovaná je po známom britskom astronómovi menom J. R. Hindovi, ktorý ju pozoroval v roku 1845. Jej zdanlivá magnitúda sa mení od +5,5 do +11,7 s hlavnou periódou 427432 dní, hoci môže mať aj iné periodické komponenty.

## Referencie

Kategória:Premenné hviezdy typu Mira
Kategória:Súhvezdie Zajac
Kategória:Hviezdy typu C
Kategória:Astronomické objekty objavené v roku 1845
Kategória:HR objekty
Kategória:BD objekty
Kategória:HD a HDE objekty
Kategória:HIP objekty
BL Lacertae

**BL Lacertae** je vysoko premenlivé galaktické jadro alebo aktívna galaxia, o ktorej sa pôvodne myslelo, že je to nepravidelná premenná hviezda v našej Galaxii. Preto dostala v roku 1941 označenie ako premenná hviezda. V roku 1968 bol objekt identifikovaný ako jasný a premenlivý rádiový zdroj.

Je to veľmi vzdialená obria eliptická galaxia s kompaktným a divoko premenným jadrom, ktoré obklopuje slabé difúzne halo. Žiari na všetkých vlnových dĺžkach. Jej žiarivosť niekedy vzrastie na niekoľko týždňov 10- až 100-krát. Ide o objekt podobný kvazarom, zdrojom jej žiarivosti je pravdepodobne obria čierna diera s hmotnosťou niekoľko miliónov hmotností Slnka. BL Lacertae sa stal prototypom podobných objektov, ktorým sa bežne hovorí blazary alebo lacertidy. Dnes ich poznáme asi 50. Rozdiel medzi kvazarmi a blazarmi spočíva v hostiteľskej galaxii. Zatiaľčo objekty typu BL Lacertae sú obrie čierne diery v eliptických galaxiách, kvazary sú obrie čierne diery v špirálových galaxiách. Nesmierne množstvo žiarenia z malých kompaktných jadier kvazarov a blazarov dokáže uvoľniť len gravitácia obrích čiernych dier v strede ich jadra. BL Lac sa nám na oblohe javí ako bežná slabá hviezda s jasnosťou 14 magnitúd, pričom jej absolútna magnitúda je -22,9. 

## [[Rovníkové súradnice]]
* rektascenzia = 22 hodín 02,7 minúty
* deklinácia = +42° 16 minút 40 sekúnd.

## Zdroj
* 

Kategória:Súhvezdie Jašterica
Kategória:Objekty typu BL Lacertae
Lambda Tauri

**Lambda Tauri** (λ Tau/λ Tauri) je dvojhviezda a zároveň zákrytová premenná hviezda typu Algol v súhvezdí Býk. Jej magnitúda kolíše v intervale 3,3 až 3,8 s periódou 3,95 dňa. 

Dvojicu tvorí jasný trpaslík spektrálneho typu B3 a obor spektrálneho typu A4. Tento obor je v skutočnosti je oveľa svietivejší ako Algol, ale nachádza sa v oveľa väčšej vzdialenosti ako Algol. Hviezdy sú od seba vzdialené len 15 miliónov kilometrov. V dôsledku vzájomnej blízkosti hviezd slapové sily deformujú ich tvar a zrejme medzi nimi dochádza aj k prenosu hmoty. Preto sa jasnosť tejto dvojhviezdy nepatrne mení aj vtedy, keď sa jej zložky navzájom nezakrývajú. Zákryty sú čiastočné, čiže len časť kotúča jednej hviezdy býva zakrývaná druhou. Pokles jasnosti sa dá postrehnúť aj voľným okom. Vhodnými porovnávacími hviezdami sú gama alebo Haydum (magnitúda 3,6), pí (4,3), omikrón (3,6) a zeta (3,7).

## [[Rovníkové súradnice]]
* rektascenzia: 4h 01min 08sek
* deklinácia: +12° 30´ 51”

## Zdroj
* 

Kategória:Súhvezdie Býk
Kategória:Dvojhviezdy
Kategória:Bayerove objekty
Kategória:Modrobiele trpaslíky
Kategória:Biele podobry
Kategória:Zákrytové dvojhviezdy
Kappa Pavonis

**Kappa Pavonis** (&kappa; Pav) je premenná hviezda v súhvezdí Páv. Patrí medzi krátkoperiodické premenné hviezdy typu delta Cephei a je to jedna z najjasnejších hviezd tohto typu. 

## Zdroj
*

Kategória:Bayerove objekty
Kategória:Súhvezdie Páv
Kategória:Cefeidy
Kategória:Žlté nadobry
X Persei

**X Persei** je premenná hviezda v súhvezdí Perzeus. Je to röntgenová dvojhviezda v nepresne určenej vzdialenosti medzi 1 400 – 4 200 ly od nás.

Kategória:Súhvezdie Perzeus
Kategória:Röntgenové dvojhviezdy
Kategória:Pulzary
Snem Slovenskej republiky

**Snem Slovenskej republiky** (predchádzajúce názvy: december 193814. marec 1939: **[[Snem Slovenskej krajiny (1938 – 1939)|Snem Slovenskej krajiny]]**, 14. marec 193921. júl 1939 **Slovenský snem**, príp. **Snem Slovenského štátu**) bol zákonodarný orgán Slovenskej republiky a do vzniku Slovenského štátu 14. marca 1939 najvyšší zákonodarný orgán autonómnej Slovenskej krajiny v rámci Česko-Slovenskej republiky. Snem bol ustanovený na základe nedemokratických volieb z 18. decembra 1938 a jeho prvá schôdza sa konala 18. januára 1939. Bez zmeny v zložení sa po vyhlásení samostatnosti pretransformoval na zákonodarný a ústavodarný orgán Slovenského štátu.

## Právomoci a história snemu
Parlament sa po vyhlásení nezávislosti Slovenska 14. marca 1939 sformoval z fungujúceho Snemu Slovenskej krajiny. Podľa novoprijatej slovenskej ústavy z júla 1939 bol Snem najvyšším zákonodarným zborom štátu a mal byť zložený z 80 poslancov, volených vo všeobecných voľbách na obdobie piatich rokov. V skutočnosti bol snem zložený až na malé obmeny aj naďalej z poslancov zvolených v decembri 1938 a nové voľby sa nekonali. Keď funkčné obdobie pôvodného snemu v roku 1943 vypršalo, bolo predĺžené rozhodnutím samotného snemu až do 31. decembra 1946.

## Poslanci Snemu Slovenskej republiky
Snem zasadal v rokoch 19381945 v zložení: Štefan Beniak, Vincent Boleček, Michal Boňko, František Bošňák, Jozef Buday, Pavol Čarnogurský, Rudolf Čavojský, Matúš Černák, Konštantín Čulen, Štefan Danihel, Jozef Drobný, Ferdinand Ďurčanský, János Esterházy, Ján Ferenčík, Eugen Filkorn, Pavol Florek, Roman Fraštia, Gejza Fritz, Jozef Fundárek, Adalbert Gabriel, Tido J. Gašpar, Andrej Germuška, Eugen Guzikiewicz, Anton Hancko, Štefan Haššík, Ján Hollý, Vojtech Horák, Gejza Horňák, Koloman Horniš, František Hrušovský, Anton Hudec, Vojtech Hudec, Vojtech Husárek, Matej Huťka, František Jankovič, Franz Karmasin, Sigmund Keil, Michal Klimko, Ferdinand Klinda, Aladár Kočiš, Karol Körper, Ján Líška, Emil Boleslav Lukáč, Alexander Mach, Július Maguth, Andrej Martvoň, Karol Mederly, Gejza Medrický, Ferdinand Mondok, Ján Mora, Vladimír Moravčík, Martin Morháč, Štefan Mušák, Pavol Opluštil, František Orlický, Ján Petrovič, Vojtech Plechlo, Štefan Polyák, Mikuláš Pružinský, Gejza Rehák, Ernest Rosival, Andrej Schlosser, Rudolf Schwarz, Karol Sidor, Anton Simko, Jozef Sivák, František Slameň, Martin Sokol, Július Stano, Josef Steinhübl, Josef Stemmbl, Štefan Suroviak, Anton Šalát, Jozef Šrobár, Pavol Teplanský, Jozef Tiso, Teodor Turček, Vojtech Tvrdý, Ján Uška, Ján S. Vančo, Miloš Vančo, Peter Zaťko.

## Predsedníctvo Snemu Slovenskej republiky
Prvým predsedom sa stal Martin Sokol, ktorý funkciu zastával ešte počas československého štátu v Sneme Slovenskej krajiny a úrad zastával až do rozpustenia snemu v apríli 1945.

## Referencie

Kategória:Dejiny Slovenska
Kategória:Politika v Česko-Slovensku
Kategória:Politika v Slovenskej republike 1939 – 1945
Kategória:Zákonodarné zbory na Slovensku
Kategória:Jednokomorové parlamenty
Kategória:Zákonodarné zbory Česko-Slovenska
Karlovarský program

**Karlovarský program** bol program (požiadavky na česko-slovenskú vládu), ktorý vyhlásil Konrad Henlein na zjazde Sudetonemeckej strany v Karlových Varoch 24. apríla 1938. Tomuto dátumu predchádzal anšlus Rakúska k Ríši (13. marca), ktorý vyvolal opojné nadšenie úplnej väčšiny sudetských Nemcov. 28. marca sa potom Hitler stretol s Henleinom a dohodli sa na ďalšom postupe voči Česko-Slovensku. Bezprostrednou udalosťou, ktorá karlovarskému zjazdu predchádzala, boli Hitlerove narodeniny (20. apríla) a 22. apríla začala nemecká armáda pripravovať plán „Grün“, vojenské zničenie Česko-Slovenska.

Kralovarský program obsahoval 8 bodov a vychádzal z rokovaní Henleina s Adolfom Hitlerom 28. marca v Berlíne.

Znel takto:

# Nastolenie úplnej rovnoprávnosti sudetonemeckej národnostnej skupiny s českým národom.
# Uznanie sudetonemeckej národnostnej skupiny ako právnej osoby za účelom zachovania tohto rovnoprávneho postavenia v štáte.
# Stanovenie a uznanie sudetonemeckého územného osídlenia.
# Vytvorenie sudetonemeckej samosprávy na územiach osídlených sudetskými Nemcami vo všetkých oblastiach verejného života, ktoré sa týkajú záujmov a záležitostí sudetonemeckej národnostnej skupiny.
# Ustavenie zákonných ochranných opatrení pre tých sudetských Nemcov, ktorí žijú mimo územia súvisle osídlených sudetskými Nemcami.
# Odstránenie krívd spáchaných na sudetských Nemcoch od roku 1918 a náhradu škôd, ktoré týmito krivdami vznikli.
# Uznánie a realizácia zásady, podľa ktorej v nemeckých oblastiach mali pracovať nemeckí verejní zamestnanci.
# Plná sloboda priznania sa k nemeckej národnosti a k nemeckému svetovému názoru.

Tieto požiadavky československá vláda pod tlakom udalostí 5. septembra 1938 v podstate prijala, predložiac „Návrh o postupe jednania ohľadne úpravy národnostných otázok.“ S týmto súhlasil britský vyjednávač lord Runciman o vyjednávači SdP. Cieľom Hitlera ani Henleina však nebolo riešenie sudetonemeckej národnostnej otázky, ale rozbitie Česko-Slovenska a jeho úplné ovládnutie. Preto už za púhe dva dni prišla ostravská provokácia, následne prerušenie rokovania zo strany Henleina a rozhlasový prejav Hitlera, ktorý vyprovokoval ozbrojený puč sudetských Nemcov v Česko-Slovensku.

Kategória:Dejiny Česko-Slovenska
Kategória:Sudetonemecká strana
Kategória:Karlove Vary
Kategória:1938
Kategória:Politika v Česko-Slovensku
Sudetonemecká strana

**Sudetonemecká strana** (, *SdP*) bola fašistická nemecká politická strana v Česko-Slovensku v rokoch 1933–1938.

Založil ju 1. októbra 1933 Konrad Henlein (nar. r. 1898 v nemecko-českej rodine, pôvodne bankový úradník, neskôr učiteľ telesnej výchovy v Aši, funkcionár Turnerverbandu) pod názvom **Sudetonemecká vlastenecká fronta** (Sudetendeutsche Heimatfront, SHF), neskôr (30. apríla 1935) bola premenovaná na Sudetonemecká strana.

Strana vznikla ako nástupkyňa po Nemeckej národnosocialistickej strane práce (Deutsche nationalsozialistische Arbeiterpartei, DNSAP) a Nemeckej národnej strane (Deutsche Nationalpartei, DNP), ktorým hrozil úradný zákaz. SHF sa hlásila k “nemeckému kultúrnemu a osudovému spoločenstvu”, vystupovala lojálne k ČSR a hlásila sa k dodržiavaniu demokratických pravidiel. Podpredsedom strany bol K. H. Frank.

Od leta 1934 prichádzala finančná podpora pre SHF z Nemecka. Tlačovým orgánom strany bol denník Die Zeit. 6. októbra 1934 K. Henlein v denníku Večer odsúdil fašizmus, nacizmus, bezbrehý liberalizmus, panslavizmus, pangermanizmus, reštauráciu Habsburgovcov a vyslovil sa za jednotu česko-slovenského štátu. 21. októbra na zjazde SHF v Českej Lípe sa Henlein prihlásil k republikánskej štátnej forme, vyslovil sa odmietavo k talianskemu i nemeckému fašizmu a vyhlásil, že SHF nemá záujem o revíziu hraníc.

30. apríla 1935 sa SHF premenovala na Sudetonemecká strana (Sudetendeutsche Partei,SdP), keďže úrady ju pod starým názvom odmietli zaregistrovať do volieb. Členská základňa SdP sa vyvíjala nasledovne: SHF mala v októbri 1933 9 500 členov, SdP v októbri 1935 384 982 členov a v júni 1938 1 349 180 členov.

Vo voľbách do Národného zhromaždenia v roku 1935 strana vďaka podpore veľkej väčšiny Sudetských Nemcov a fragmentácii česko-slovenského politického spektra dosiahla strana prvé miesto pred agrárnou stranou. To jej umožnilo nastoliť program autonómnych Sudet, zmenený v auguste 1938 na požiadavku pripojenia sudetonemeckých území k Nemecku.

Po pripojení Sudiet k Nemecku sa 5. novembra 1938 strana zlúčila s nemeckou NSDAP.

## Iné projekty

## Externé odkazy
* Sudetonemecká strana: Grundplanung O.A., 1938


Kategória:Dejiny Česko-Slovenska
Kategória:Politické strany v Česko-Slovensku
Svätopluk

**Svätopluk** (po česky a zastarano niekedy aj po slovensky *Svatopluk*) môže byť:
* krstné meno, pozri Svätopluk (prvé meno)
* meno vládcov:
** Svätopluk I. (viacero osôb)
** Svätopluk II. (viacero osôb)
* dielo Jána Hollého, pozri Svätopluk (epos)
* dielo Eugena Suchoňa, pozri Svätopluk (opera)
* planétka, pozri 11014 Svätopluk

## Pozri aj
* Svatopluk
* Zwentibold
Thomas Hunt Morgan

**Thomas Hunt Morgan** (* 25. september 1866, Lexington, Kentucky, USA – † 4. december 1945, Pasadena, Kalifornia) bol  americký biológ (zoológ a genetik), zakladateľ chromozómovej teórie dedičnosti (modernej genetiky), ktorá priniesla objav cytologických mechanizmov Mendelových zákonov.

Objavením súvislosti génov s vnútrobunkovými procesmi – delením bunky, gametogenézou a oplodňovaním položil Morgan základy učenia o genetickej determinácii vývoja organizmov.

Po Morganovi je nazvaná teória dedičnosti nadväzujúca na mendelizmus.

Morgan dostal v roku 1933 Nobelovu cenu za vysvetlenie funkcie chromozómov pri dedičnosti.

## Iné projekty

## Externé odkazy
* 

Kategória:Biológovia USA
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Nositelia Darwinovej medaily
Kategória:Členovia Kráľovskej spoločnosti
Kategória:Absolventi Johns Hopkins University
Kategória:Osobnosti z Lexingtonu (Kentucky)
Roger Wolcott Sperry

**Roger Wolcott Sperry** (* 20. august 1913, Hartford, Connecticut, USA – † 17. apríl 1994, Pasadena, Kalifornia, USA) bol americký zoológ, neurobiológ, neurofyziológ.  

V roku 1981 mu bola udelená Nobelova cena za odhalenie špecifickej úlohy jednotlivých hemisfér u človeka.

## Externé odkazy
* 

Kategória:Nositelia Nobelovej ceny za fyziológiu alebo medicínu
Kategória:Osobnosti z Hartfordu (Connecticut)
Kategória:Osobnosti z Pasadeny (Kalifornia)
Blazar

**Blazar** je galaxia s veľmi kompaktným a veľmi premenlivým rádiovým zdrojom v strede galaxie. Rádiovým zdrojom je pravdepodobne čierna diera uprostred galaxie. Z pólov čiernej diery vychádzajú tzv. výtrysky, ktoré končia v rádiových lalokoch. Niekedy hovoríme o nadsvetelných výtryskoch, kedy sa nám zdá, že výtrysky sa pohybujú rýchlosťou väčšou, ako je rýchlosť svetla. Je to iba optický klam spôsobený tým, že výtrysky sa pohybujú rýchlosťou asi 99 % rýchlosti svetla. Pomenovanie blazar dostal tento typ objektov podľa svojho prvého objaveného zástupcu, BL Lacertae.

Kategória:Aktívne galaxie
Ernst Theodor Amadeus Hoffmann

**Ernst Theodor Amadeus Hoffmann** (* 24. január 1776, Kaliningrad, Rusko – † 25. jún 1822, Berlín, Nemecko) bol nemecký romantický spisovateľ, hudobný skladateľ, dirigent, kritik, maliar a režisér. Autor groteskných strašidelných príbehov a románov.

## Životopis
Pochádzal z pruskej úradníckej rodiny z Kráľovca, kde vyštudoval právo. Ťahalo ho to však k umeniu, predovšetkým k hudbe.

Po štúdiách pracoval v rôznych funkciách na súde, okrem iného vo Varšave. Po obsadení mesta napoleonskými vojskami odmietol zložiť sľub poslušnosti, a preto ho prepustili zo štátnych služieb.

Jeho hry boli uvádzané najmä v divadle v bavorskom meste Bamberg, kde strávil časť svojho života.

## Literárny smer
Hoffman písal v čase nemeckého romantizmu. Znaky romantizmu môžeme jasne badať v jeho dielach, napríklad v románe *Sandman* - postava večne snívajúceho mladého Nathanaela, ktorého málokto chápe a jeho život sa končí tragicky. Hoffman však doplnil typický romantizmus o hororové, absurdné prvky, s väčšinou symbolickým významom. Opäť môže slúžiť ako príklad jeho najznámejšie dielo Sandman a v ňom strašidelný, odpudivý advokát Coppelius, ktorý sa neskôr "prevtelil" do úlohy sklára Coppolu.

Jeho ďalší známy román, *Slečna zo Scuderi*, sa považuje za predchodcu moderného kriminálneho románu.

## Vplyvyneskorších
Hoffman ovplyvnil mnohých neskorších významných  spisovateľov, ku ktorým patrili napríklad: Nikolaj Vasilievič Gogoľ, Edgar Allan Poe, Fiodor Michajlovič Dostojevskij, Charles Dickens či Franz Kafka, Honoré de Balzac atď.

## Dielo
### Romány
* *Slečna zo Scuderi* (*Fräulein von Scuderi*)
* *[[Diablove elixíry]]* (*Die Elixiere des Teufels*)
* *Sandman* (*Der Sandmann*)
* *[[Život nie je pre kocúra]]*

### Rozprávky
* *Luskáčik*
* *Myší kráľ*
* *Majster blcha*

## Iné projekty

## Externé odkazy
* 

Kategória:Nemeckí spisovatelia
Kategória:Nemeckí hudobní skladatelia
Kategória:Osobnosti z Kaliningradu
Kategória:Úmrtia na syfilis
Max Reger

**Max Reger** (celé meno: **Johann Baptist Joseph Maximilian Reger**; * 19. marec 1873, Brand, Nemecko – † 11. máj 1916, Lipsko) bol nemecký hudobný skladateľ, organista, dirigent a hudobný pedagóg. Od roku 1907 pôsobil ako profesor lipského konzervatória.

Študoval na konzervatóriu v Sondershausene a Wiesbadene u H. Riemanna.

Vo svojej tvorbe vyšiel z hudobných foriem baroka a klasicizmu, pričom sa odklonil od opery a programovej hudby novoromantizmu smerom k absolútnej hudbe. Dospel k vlastnému štýlu, ktorý má zložitú polyfonickú štruktúru, komplikovanú harmóniu a rytmiku. Hlavná časť jeho tvorby sú organové a komorné skladby.

## Dielo
### Orchestrálne diela
* Sinfonietta, opus 90 (1904/05)
* Serenade, opus 95 (1905/06)
* Variationen und Fuge über ein Thema von Hiller, opus 100 (1907)
* Lustspielouvertüre, opus 120 (1911)
* Konzert im alten Stil, opus 123 (1912)
* Romantische Suite, opus 125 (1912)
* Vier Tondichtungen nach A. Böcklin, opus 128 (1913)
* Variationen und Fuge über ein Thema von Mozart, opus 132 (1914)
* Zwei Romanzen, opus 50 (1900; pre husle a malý orchester)
* Violinkonzert A-Dur, opus 101 (1908)
* Klavierkonzert f-Moll, opus 114 (1910)

### Komorné diela
* 6 sláčikových (1888-1911) a 2 klavírne kvartetá (1910-14)
* sláčikové sexteto (1910)
* klavírne kvinteto (1897/98)
* klarinetové sexteto (1915)
* triá pre rôzne obsadenie
* 7 huslových, 4 violončelové a 3 klavírne sonáty
 
### Klavírne diela
* Variationen und Fuge über ein Thema von J. S. Bach, opus 81 (1904)
* Variationen und Fuge über ein Thema von Beethoven, opus 86 (1904)
* Aus meinem Tagebuch, opus 82 (1904-12, 4 zošity)
* Variationen und Fuge über ein Thema von G. P. Telemann, opus 134 (1914)
* Träume am Kamin, opus 143 (1915).
 
### Organové diela
* vyše 70 chorálových predohier
* chorálové fantázie
* Phantasie und Fuge über B-A-C-H, opus 46 (1900)

### Vokálne skladby
* Der 100. Psalm, opus 106 (1908/09)

## Referencie

## Iné projekty

## Externé odkazy
* 
* 

Kategória:Nemeckí hudobní skladatelia
Kategória:Skladatelia romantizmu
Kategória:Nemeckí hudobní pedagógovia
Kategória:Osobnosti na nemeckých poštových známkach
Fanny Lewaldová

**Fanny Lewaldová** (* 24. marec 1811, Königsberg, Rusko – † 5. august 1889, Drážďany, Nemecko) bola nemecká spisovateľka židovského pôvodu.

## Dielo
* 1842 - *Clementine*
* 1843 - *Jenny*
* 1843 - *Einige Gedanken über Mädchenerziehung*
* 1843 - *Andeutungen über die Lage der weiblichen Dienstboten*
* 1845 - *Eine Lebensfrage*
* 1847 - *Diogena*
* 1847 - *Italienisches Bilderbuch*
* 1850 - *Erinnerungen aus dem Jahr 1848*
* 1856 - *Die Kammerjungfer*
* 1863 - *Lebensgeschichte*
* 1863 - *Osterbriefe für die Frauen*
* 1868 - *Erzählungen* (3 Bände)
* 1870 - *Für und wider die Frauen*
* 1875 - *Benvenuto*
* 1887 - *Erinnerungen an Franz List*
* 1887 - *Erinnerungen an Fürst Hermann von Pückler-Muskau*
* 1888 - *Die Familie Darner*
* 1888 - *Zwölf Bilder aus dem Leben*

## Iné projekty

## Externé odkazy
* Biografia Fanny Lewald 

Kategória:Nemeckí spisovatelia
November 2005

## Úmrtia
* 3. november – Aenne Burdová, nemecká vydavateľ módnych časopisov (* 1909)
* 4. november – Daniel Tupý, študent Filozofickej fakulty Univerzity Komenského v Bratislave, ktorý bol zavraždený (* 1984)
* 5. november – Link Wray, americký gitarista a spevák (* 1929)
* 7. november – Ľubomír Javorský, slovenský politik, minister zdravotníctva Slovenska (* 1949)
* 7. november – Vasiľ Turok, rusínsky dramatik, dramaturg a kultúrny pracovník žijúci na Slovensku (* 1940)
* 11. november – Peter Drucker, americký teoretik a filozof managementu (* 1909)
* 11. november – Ján Karel, československý futbalový reprezentant (* 1924)
* 13. november – Eddie Guerrero, mexicko-americký profesionálny wrestler (* 1967)
* 17. november – Milan Dufek, český spevák, hudobný skladateľ, gitarista a flautista (* 1944)
* 18. november – Libuše Geprtová, česká herečka (* 1941)
* 19. november – Miroslav Červenka, český literárny vedec, prekladateľ a básnik (* 1932)
* 21. november – Ivan Brndiar, slovenský politik (* 1944)
* 21. november – Pavel Hoffmann, slovenský ekonóm, verejný činiteľ (* 1931)
* 23. november – Jozef Antošík, slovenský spisovateľ a prozaik (* 1912)
* 24. november – Pat Morita, americký herec (* 1932)
* 25. november – George Best, severoírsky futbalista (* 1946)
* 27. november – Anton Sučka, slovenský maliar krajinár (* 1931)
* 28. november – Tony Meehan, britský bubeník (The Shadows) (* 1943)

## Astronómia a kozmonautika

Kategória:2005
Georges Cuvier

**Georges Léopold Chrétien Frédéric Dagobert, Baron de Cuvier** (* 25. august 1769, Montbéliard, Francúzske kráľovstvo – † 13. máj 1832, Paríž) bol francúzsky zoológ a paleontológ, zakladateľ porovnávacej anatómie, odporca evolučných názorov Lamarcka.
 
Bol jeden z prvých, čo sa usilovali na prelome 18. a 19. storočia vysvetliť vznik nových organizmov na zemskom povrchu. Vypracoval náuku o vzájomnom vzťahu (korelácii) orgánov, podľa ktorej určitému vývinovému tvaru jedného orgánu pri určitom spôsobe života, musia zodpovedať podobné orgány.
Cuvier na podklade vykopávok zvyškov kostí usiloval sa dokázať, že vymreté organizmy sú iné
druhy ako dnes žijúce. Tento správny poznatok však vysvetľoval obrovskými katastrofami (kataklizmami), ktoré v minulosti viackrát postihli našu Zem, čím zanikol všetok život; jeho zvyšky sa zachovali v skamenelinách. Po každej katastrofe (potope) prišiel nový život, „zjavili sa" nové dokonalejšie organizmy, ktoré sa vôbec nepodobali predchádzajúcim. Až po poslednom geologickom prevrate (podľa Cuviera asi pred 5 – 6 tisíc rokmi) sa zjavil človek.
  
Pre niektoré svoje tvrdenia mal Cuvier veľa vedeckých odporcov, a preto ani jeho racionálne myšlienky o vývoji organizmov neboli všeobecne prijaté. Neskôr na jeho počesť pomenovali embryológovia žilu ústiacu do srdca embrya, ktoré vzniká spojením oboch hlavných žíl, na *ductus Cuvieri*.

## Externé odkazy
* 

Kategória:Francúzski zoológovia
Kategória:Francúzski entomológovia
Kategória:Francúzski paleontológovia
Kategória:Evoluční biológovia
Kategória:Členovia Francúzskej akadémie
Kategória:Osobnosti pochované na Père-Lachaise
December 2005

## Úmrtia
* 9. december – Juraj Cíger, slovenský filozof, karteziológ (* 1914)
* 10. december – Richard Pryor, americký herec a komik (* 1940)
* 12. december – Juraj Szikora, slovenský futbalista a tréner (* 1947)
* 14. december – Gery Scottová, anglická speváčka (* 1923)
* 17. december – Jeleazar Moisejevič Meletinskij, ruský folklorista, literárny historik, špecialista v odbore mytológie (* 1918)
* 20. december – Raoul Bott, americký matematik (* 1923)
* 31. december – Peter Habovčík, slovenský vysokoškolský pedagóg, technik (* 1929)

## Astronómia a kozmonautika

## Politika

Kategória:2005
Dvory (Bratislava)

náhľad|Poloha

**Dvory** sú bratislavská miestna časť v mestskej časti Petržalka.

Nachádza sa v severozápadnej časti Petržalky. Názov 'Dvory' je odvodený od majerov bratislavskej kapituly, mesta a mešťanov, ktoré sa tu nachádzali. Pôvodne tu boli obytné domy, územie bolo považované za centrum Starej Petržalky. V roku 1982 začala asanácia pôvodnej zástavby, postupne nahradzovaná panelovými domami, ktorá trvala až do roku 1989, kedy boli asanované posledné rodinné domy na vtedajšej Engelsovej (nachádzala sa na mieste dnešnej Incheby a diaľničného obchvatu na Einsteinovej ulici) a ulíc Pri sade, Koševého, Platanovej a Dostihovej (dnes nákupné centrum Aupark).

Z pôvodnej zástavby sa v tejto miestnej časti nachádza Kostol Povýšenia svätého Kríža, postavený v roku 1932, budova niekdajšej základnej školy, dnes súkromné Gymnázium Mercury na Zadunajskej ulici a Gymnázium na Einsteinovej ulici.

## Časti

Dvory I.png|Dvory 1
Dvory II.png|Dvory 2
Dvory III.png|Dvory 3
Dvory IV.png|Dvory 4
Dvory V.png|Dvory 5
Dvory VI.png|Dvory 6
Stará Petržalka.png|Stará Petržalka
Matador.png|Matador


Kategória:Miestne časti Petržalky
Kopčany (Bratislava)

náhľad|Poloha lokality
**Kopčany** (, ) je dnes lokalita v miestnej časti Petržalka-Západ v mestskej časti Petržalka, medzi Bratskou ulicou, Kopčianskou ulicou a diaľnicou D2 (ako obývané územie vznikla v 20. rokoch 20. storočia pod názvom Kolónia Kopčany). Historicky boli ale *Kopčany* pôvodne slovenský názov obce Kittsee/Köpcsény a po pripojení časti tejto obce k novo vzniknutému Česko-Slovensku (1920/1923) boli Kopčany aj občas názov (nielen Kolónie Kopčany, ale aj) celého tohto pripojeného územia obce Kittsee (napríklad Janíkov dvor, ktorý predtým patril pod Kittsee, sa volal aj *Kopčiansky nový majer*) .

## Pričlenenie územia k Slovensku
Chotár obce Köpcsény/Kittsee/Kopčany patril pôvodne do Uhorska (resp. od jesene 1918 do Maďarska). V roku 1923 (ale sčasti už predtým v rokoch 1919 - 1921) bol chotár obce rozdelený na viacero častí: 
* jedna časť (fakticky jadro) obce patrí do Rakúska (do spolkovej krajiny Burgenland, založenej de iure v roku 1920, ale obsadenej Maďarskom až do novembra 1921)
* druhá (okrajová) časť bola pripojená k Česko-Slovensku/Slovensku, kde dnes tvorí juhozápadnú a južnú Petržalku, a
* tretia (okrajová) časť zostala v Maďarsku (ale po druhej svetovej vojne pripadla Česko-Slovensku/Slovensku). 
Podrobnejšie vysvetlenie pozri aj v článkoch Kittsee a Bratislava - mestská časť Petržalka#Dejiny.

Dnešná lokalita Kopčany v Bratislave (čiže Kopčany v užšom zmysle) je len veľmi malá časť tohto územia pričleneného v 20. rokoch k Česko-Slovensku (a teda k dnešnej Bratislave).

## Kopčany v užšom zmysle (t.j. medzi Bratskou a Kopčianskou)
Kopčany sú v roku 1928 evidované ako Kolónia Kopčany, usadlosť vtedajšieho chotára obce Petržalka medzi dvomi ramenami železničnej trate. 

Od roku 1913 tu bola vybudovaná výpravná budova a depo (výmenná stanica) elektrickej železnice medzi Bratislavou a Viedňou, tzv. Viedenskej električky, ktorá bola v prevádzke od roku 1914 do roku 1945. Oba objekty sú v súčasnosti zachované. Niekdajšia stanica Köpcsény (Kopčany) je v súkromnom vlastníctve, depo (výmenná stanica) slúži ako Stredisko miestnej správy a údržby železničných tratí a stavieb (Mechanizačno-dopravnému stredisko Bratislava ŽSR). Pamiatkový úrad Slovenskej republiky svojim rozhodnutím 10. júna 2015 vyhlásil niekdajší objekt depa (výmennej stanice) Viedenskej električky za Národnú kultúrnu pamiatku. Objekt sa ale prísne vzaté dnes nachádza tesne za hranicou Kopčian, v lokalite Matador.

## Dôležité objekty
* Oddelenie evidencie vozidiel, KDI KR PZ v Bratislave Kopčianska ulica 84
* Stredisko miestnej správy a údržby železničných tratí a stavieb *–* Mechanizačno-dopravné stredisko Bratislava ŽSR, Bratská 3 - Národná kultúrna pamiatka
* Sídlisko Kopčany s bytovými domami (panelová výstavba), ubytovacím zariadením a pôvodne aj škôlkou

## Iné projekty

## Zdroje

Kategória:Petržalka
Háje (Bratislava)

náhľad|Poloha
right|thumb|Šustekova

**Háje** sú bratislavská miestna časť v severovýchodnej časti mestskej časti Petržalka. 

Je to územie medzi oficiálnymi územiami (v smere hodinových ručičiek) Dvory, Petržalka-Sever, Petržalka-Východ, Draždiak a Lúky; inými slovami je to územie medzi nasledujúcimi ulicami (resp. ich časťami): Rovniankova ulica (západná časť), Gessayova ulica (západná časť), Jantárová cesta (južná časť), Šustekova ulica, Májová ulica (približne), Dolnozemská cesta (časť pri Dostihovej dráhe) a Kutlíkova ulica.

## Dejiny
Pomenovanie vzniklo v 70. rokoch 20. storočia zovšeobecnením jednotlivých menších hájov na pravom brehu Dunaja (t.j. názvov Starý háj, Zrkadlový háj a pod.). Pôvodne tu bol ostrov s nivami, hájmi a luhmi. Dnes je tu sídlisková zástavba (paneláky vybudované primárne v rokoch 1976 – 1982), dostihová dráha a rôzne háje.

## Delenie na menšie celky
Z hľadiska moderného delenia sa Háje delia na lokality:
* Háje 1 (= Háje I) - t.j. územie západne od Námestia hraničiarov a Starohájskej ulice 
* Háje 2 (= Háje II) - t.j. územie severovýchodne od Námestia hraničiarov, severne od Haanovej ulice a Gettingovej ulice a západne od Dolnozemskej cesty
* Háje 3 (= Háje III) - t.j. územie východne od Starohájskej ulice, severne od Kutlíkovej ulice, južne od Haanovej ulice a Gettingovej ulice a západne od Dolnozemskej cesty
* Ekonomická univerzita v širšom zmysle (starší názov: Háje IV) - t.j. areál samotnej Ekonomickej univerzity plus okolie (benzínová pumpa atď.) 
Spočiatku (t.j. v 70. rokoch) sa dnešná Ekonomická univerzita v širšom zmysle nepovažovala za súčasť Hájov, ale patrila do toho, čo sa dnes nazýva Petržalka-Sever (vtedajší názov: Centrum). 


Háje I.png|Háje 1
Háje II.png|Háje 2
Háje III.png|Háje 3
Háje IV.png|Ekonomická univerzita


Pokiaľ ide o delenie na tradičné štvrte:
*Severovýchodný okraj Hájov (presnejšie: východná časť Hájov 2 a Hájov 3 plus Ekonomická univerzita v širšom zmysle) je súčasť Ovsišťa (porov. napr. polohu Ovsištského námestia), pričom ale Ovsište zahŕňa aj oblasť severne od Ekonomickej univerzity v širšom zmysle (t.j. územie pod nájazdom na most Apollo a Prístavný most plus okolie Pobrežnej ulice), čiže územie za hranicou Hájov.
*Južná (najmä juhovýchodná) časť Hájov (juhozápadne od Ovsišťa) sa volá Starý háj. Starý háj ale zahŕňa aj lokalitu Petržalka-Východ 3, ktorá je už za hranicou Hájov (porov. polohu Prírodnej rezervácie Starý háj) a časť dnešnej lokality Draždiak-Malý. Pred výstavbou súčasnej Petržalky sa ako Starý háj často označovali prakticky celé dnešné Háje okrem vtedajšieho Ovsišťa (čiže dnešného severného Ovsišťa), plus severná časť dnešnej lokality Draždiak-Malý a v neskoršom období aj dnešná Petržalka-Východ 3 . Podrobnejšie o území pozri Starý háj a Starý háj (rozlišovacia stránka).
*Juhozápadná časť Hájov sa v širšom zmysle považuje za súčasť štvrte Zrkadlový háj/Draždiak (porov. napr. polohu Domu kultúry Zrkadlový háj). Zrkadlový háj/Draždiak je ale v užšom zmysle len územie južne od Kutlíkovej ulice, teda už za hranicou Hájov.

## Zdroje

Kategória:Miestne časti Petržalky
Janíkov dvor

náhľad|Približná poloha Janíkovho dvora v užšom zmysle
náhľad|Približná poloha Janíkovho dvora v širšom zmysle

**Janíkov dvor** (staršie aj: *Kopčiansky nový majer*, v období po roku 1926 aj: *Popperov majer*; nem. *Antonienhof*; maď. *Új-major*, *Antónia-major*, *János major udvar*) je (najmä historické) územie v dnešnej južnej Petržalke. V širšom zmysle (ako majetky, majer) územie zodpovedá zhruba dnešnej miestnej časti Petržalka-Juh a lokalite Nové pole, v užšom zmysle ide len o (dnes už neobývané) sídlo na hranici dnešných lokalít Južné mesto-Zóna A a Južné mesto-Zóna B (čiže zhruba južne od Lúk 5). Do vzniku Česko-Slovenska Janíkov dvor patril pod Kittsee (slovenský historický názov *Kopčany*). 

Ak sa pojem Janíkov dvor chápe ako základná sídelná jednotka, ide v súčasnosti o územie zhruba zodpovedajúce oficiálnej lokalite Južné mesto-Zóna A, juhozápadnej (čiže zatiaľ novostavbami nezastavanej) časti Južného mesta-Zóny B a strednej časti lokality Janíkovské pole; toto vymedzenie vlastne zodpovedá blízkemu okoliu bývalého sídla Janíkov dvor okrem novo vybudovaných budov v Južnom meste-Zóne B.

Janíkov dvor bol v dávnej minulosti ostrov. Do roku 1926 bol majetkom šľachtického rodu Baťánovcov (Batthyány), potom od roku 1926 majetkom F. L. Poppera (odtiaľ názov Popperov majer), neskôr sa stal štátnym majetkom.

Až do výstavby panelového sídliska v Petržalke centrum Janíkovho dvora tvorila rovnomenná malá osada tvorená niekoľkými rodinnými domami a objektami JRD, ktorá bola zbúraná v súvislosti s plánovaným pokračovaním výstavby sídliska až po hranice Jaroviec. Posledný objekt (neobývaný jednoposchodový rodinný dom) bol zbúraný počas cvičenia civilnej obrany a NATO v roku 1999. V časoch prvej Česko-slovenskej republiky a v rokoch 1945-47 sa nachádzal Janíkov dvor v hraničnom pásme. Na vstup do tejto oblasti bolo treba špeciálne povolenie. V roku 1947 túto pozíciou po pričlenení Jaroviec, Rusoviec a Čunova k ČSR stratil. 
[náhľad|Nedokončená stavba depa bratislavského metra, ktorá do decembra 2021 slúžila ako legálne miesto na [grafiti]]
Dnes sa v tejto oblasti nachádza len záhon s loveckým revírom, štátny majetok, po ktorých nesie meno, a do decembra 2021 aj nedokončená stavba depa, ktoré malo slúžiť pre bratislavské metro už pred rokom 1989, avšak projekt bol zrušený a tak objekt chátra. V súčasnosti sa tu plánuje vybudovanie konečnej zastávky a depa električkovej rýchlodráhy, ktorá má viesť cez Petržalku až po Šafárikovo námestie na protiľahlom brehu Dunaja. V minulosti sa tu tiež nachádzala železničná zastávka zrušená po preložení trate južnejšie.

Na územie sú spracované plány (urbanistická štúdia), ktorá predpokladá vznik novej štvrte s bývaním, školami, občianskou vybavenosťou.

## Pozri aj
* Južné Mesto
* Janíkovské pole

## Zdroje

Kategória:Petržalka
Kapitulský dvor

náhľad|Poloha

**Kapitulský dvor**, niekedy uvádzané aj ako *Kapitulské pole*, čo je susedná lokalita, je bratislavská lokalita v miestnej časti Petržalka-Západ.

Nachádza sa v západnej časti Petržalky. Pôvodne tu bola stredoveká osada Flantschendorf s rozsiahlymi poľami, humnami, lúkami a hospodárskymi budovami. Neskôr v 20. storočí bol v tejto lokalite zriadený cintorín, ktorý ako jediný v Petržalke slúži dodnes. Dnes sa tu nachádza čiastočne aj zástavba obytného súboru Dvory.

Kategória:Petržalka
Stará Ves (okres Přerov)

thumb|Stará Ves
**Stará Ves** je obec ležiaca v juhovýchodnej časti okresu Přerov,  juhovýchodne od Přerova. Má 215 domov, 498 obyvateľov a jej katastrálne územie je . PSČ je 750 02. 

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Přerov
Lazníčky

**Lazníčky** sú obec ležiaca v okrese Přerov. Jej katastrálne územie má rozlohu  a žije tu  obyvateľov (**).

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Přerov
Cylinder

**Cylinder** (z gréčtiny: *kylindros - valec*) môže byť:
* v geometrii: cudzie slovo pre valec
* v informatike: súhrn všetkých pod sebou ležiacich stôp (na jednotlivých platniach) pevného disku, pozri cylinder (počítač)
* v strojárstve: dutý valec, súčasť niektorých strojov 
* pri lampách: horná sklená valcovitá časť petrolejovej alebo plynovej lampy. 
* v móde: druh pánskeho klobúka, pozri cylinder (klobúk)
* v optike: parameter (vlastnosť) skiel okuliarov (šošoviek), že dokážu vyrovnať rotačne nesymetrickú mohutnosť rohovky alebo očnej šošovky, pozri cylinder (refrakcia)
Juraj Košút

**Juraj Košút** - "Kossuth de Udvard et Kossut" (* 12. máj 1776, Košúty – † 31. júl 1849, Košúty) bol slovenský národovec, zeman a poľnohospodár. Bol strýkom, podľa iných prameňov bratrancom, Ľudovíta Košuta.

## Rodina
* otec: Pavol Košút (1738–1791)
* matka: Zuzana, rod. Benická (1737–?)

## Život
Juraj Košút zavádzal nové výnosnejšie technológie a postupy hospodárenia na svojich majetkoch, prispieval do súvekej tlače, politicky sa  angažoval v slovenskom národnom hnutí. Bol výrazným odporcom maďarizácie.
Roku 1842 stál na čele turčianskych zemanov, ktorí podporovali Ľudovíta Štúra, zorganizoval podpisovú akciu žiadajúcu vydávanie slovenských novín i zbierku na podporu slovenských študentov, ktorí roku 1844 na protest proti zosadeniu Ľudovíta Štúra z profesúry odišli z Bratislavy do Levoče, podporoval spolok Tatrín. Písal si s Jánom Kollárom, Gašparom Fejérpatakym-Belopotockým i Ľudovítom Štúrom.

Oslavné básne mu venovali v roku 1843 Janko Kráľ (*Vysokourodzenému pánovi pánu Ďurkovi Košuthovi od Janka Kráľa*) a Janko Matúška (*Vysoceurozenému Pánu Pánu Jurkovi Košuthovi na Nový rok*).

## Externé odkazy
* Záznam o narodení a krste v matrike - evanjelická farnosť Necpaly

Kategória:Štúrovci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Martina
Matthew Pearl

**Matthew Pearl** (* 1975, New York) je americký spisovateľ.

Narodil sa v New Yorku, ale detstvo strávil na Floride. V roku 1997 ukončil s vyznamenaním štúdium americkej literatúry a angličtiny na Harvardovej univerzite a v roku 2000 na univerzite v Yale štúdium práva. Žije v Cambridgei v štáte Massachusetts.

V roku 1998 dostal za svoju bádateľskú činnosť *Danteho cenu* *Americkej Danteho spoločnosti* (nový názov pre *Danteho klub*. Prvý vznikol v 19. storočí, v súčasnosti sa tieto spoločnosti zameriavajú na podporu vedcov vo výskumoch, ktoré sa špecializujú na Danteho dielo).

Jeho literárna prvotina *Danteho klub*, ktorú napísal ako dvadsaťosemročný, vyšla v 36 krajinách, stala sa bestsellerom, a v súčasnej dobe sa pripravuje jej filmové spracovanie.  
 
## Dielo
* 2003 - *Danteho klub* (*The Dante Club*) 
 
## Externé odkazy
*Oficiálne stránky ''Danteho klubu'' 

Kategória:Narodenia v 1975
Kategória:Spisovatelia USA
21 Lutetia

**21 Lutetia** je planétka v hlavnom páse planétok s priemerom 95,8 km, ktorú objavil nemecko-francúzsky astronóm Hermann Mayer Salomon Goldschmidt 15. novembra 1852. Bola preskúmaná sondou Rosetta počas preletu okolo nej v roku 2010.

## Iné projekty

## Externé odkazy

Kategória:Planétky 1 – 250
Lutetia
Kategória:Astronomické objekty objavené v roku 1852
22 Kalliope

**22 Kalliope** je planétka s priemerom približne 186 km, ktorú objavil britský astronóm John Russell Hind 16. novembra 1852.

## Iné projekty

## Externé odkazy

Kategória:Planétky 1 – 250
Kategória:Astronomické objekty objavené v roku 1852
24 Themis

**24 Themis** je planétka s priemerom približne 510 km, ktorú objavil Annibale de Gasparis 5. apríla 1853. Pomenovaná bola po gréckej bohyni Themis.

V roku 2010 astronóm Josh Emery objavil pomocou ďalekohľadu observatória na Mauna Kea na povrchu tohto telesa vodný ľad s prímesou organických látok. 24 Themis obieha v hlavnom pásme kde by mal byť jeho povrch príliš zahrievaný na to, aby sa na ňom mohol vyskytovať ľad. Jeho pôvod je preto nejasný. Uvažuje sa, že Themis a podobné planétky sa postupne vyparujú a len najväčšie z nich vydržia milióny rokov.

## Iné projekty

## Externé odkazy

Kategória:Planétky 1 – 250
Kategória:Planétky hlavného pásma
Kategória:Astronomické objekty objavené v roku 1853